# L'Esquerra (Alemanya)

L'Esquerra (alemany: Die Linke) és un partit polític alemany creat el juny de 2007, després de la unió del Treball i Justícia Social - L'Alternativa Electoral (WASG) i del Die Linkspartei (PDS). En l'àmbit federal sempre ha format part de l'oposició.

## Fundació i ideologia

Fundat el 16 de juny de 2007 després que de la unió de Die Linkspartei (PDS), hereu del del Partit Socialista Unificat d'Alemanya (Sozialistische Einheitspartei Deutschlands, SED), i l'Treball i Justícia Social - L'Alternativa Electoral (WASG), format poc per membres de de l'ala esquerra del Partit Socialdemòcrata d'Alemanya (SPD), sindicalistes i altres activistes d'esquerres.
Els seus primers copresidents van ser Lothar Bisky, provinet del PDS, i Oskar Lafontaine exdirigent del Partit Socialdemòcrata provinent de la WASG. L'Esquerra està afiliat al Partit de l'Esquerra Europea.
L'Esquerra se situa políticament a l'esquerra de tots els altres partits representats al Bundestag, anomenant la seva ideologia socialisme democràtic. Dins del partit hi ha diverses tendències o ales, oscil·lant entre l'anticapitalisme (Antikapitalistische Linke), el comunisme (Kommunistische Plattform, KPF), el socialisme llibertari (Emanzipatorische Linke) i posicions més reformistes (Netzwerk Reformlinke) o socialdemòcrates (Sozialistische Linke, Forum Demokratischer Sozialismus).
La Fundació Rosa Luxemburg és afiliada a Die Linke.

## Història

Des de la seva fundació ha tingut èxits electorals, en alguns dels estats alemanys, perquè fins i tot ha entrat als parlaments dels estats de l'antiga RFA (considerant-se successora del principal partit de la RDA). Tot i que anteriorment l'antic PDS ja havia obtingut representació en els estats de Berlín, Brandenburg, Mecklemburg-Pomerània Occidental, Saxònia, Saxònia-Anhalt i Turíngia.
La seua actual seu es troba a la Karl-Liebknecht-Haus de Berlín, que històricament va ser la seu del Partit Comunista d'Alemanya (KPD) fins que els nazis la confiscaren l'any 1933.
Des de 2022 està copresidit per Janine Wissler i Martin Schirdewan.
L'octubre del 2023 va patir una escissió encapçalada per la vicepresidenta Sahra Wagenknecht, que formaria el Aliança Sahra Wagenknecht - Per la Raó i la Justícia (BSW) amb nou diputats més, reduint el grup parlamentari a 28 membres.

## Resultats electorals
### Bundestag

| Any | Circumscripció | Circumscripció | Llista de partit | Llista de partit | Escons | +/– | Govern |
| Any | Vots | % | Vots | % | Escons | +/– | Govern |
| 2005 | 3,764,168 | 8.0 (#4) | 4,118,194 | 8.7 (#4) | 54 / 614 | 52 | Oposició |
| 2009 | 4,791,124 | 11.1 (#3) | 5,155,933 | 11.9 (#4) | 76 / 622 | 22 | Oposició |
| 2013 | 3,585,178 | 8.2 (#3) | 3,755,699 | 8.6 (#3) | 64 / 631 | 12 | Oposició |
| 2017 | 3,966,035 | 8.6 (#4) | 4,296,762 | 9.2 (#5) | 69 / 709 | 5 | Oposició |
| 2021 | 2,306,755 | 5.0 (#7) | 2,269,993 | 4.9 (#7) | 39 / 735 | 30 | Oposició |
| 2025 | 3,932,584 | 7.9 (#5) | 4,355,382 | 8.8 (#5) | 64 / 630 | 25 | Oposició |
$^a$ Com a WASG i PDS.

### Parlament Europeu

| Any | Líder | Vots | % | Escons | +/– | Grup |
| 2009 | Lothar Bisky | 1,968,325 | 7.5 (#5) | 8 / 99 | 1 | GUE-NGL |
| 2014 | Gabi Zimmer | 2,167,641 | 7.4 (#4) | 7 / 96 | 1 | GUE-NGL |
| 2019 | Martin Schirdewan | 2,056,010 | 5.5 (#5) | 5 / 96 | 2 | GUE-NGL |
| 2024 | Martin Schirdewan | 1,091,268 | 2.74 (#8) | 3 / 96 | 2 | GUE-NGL |

## Vegeu també

* Hans Modrow
* Oskar Lafontaine
* Janine Wissler
* Andrej Hunko

## Referències

* ↑ «Wahlen zum Deutschen Bundestag seit 1949» (en alemany). Konrad-Adenauer-Stiftung e.V.. [Consulta: 28 setembre 2023].
* ↑ «Nace en Alemania un partido de izquierda contra la inmigración» (en castellà), 23-10-2023. [Consulta: 10 març 2024].

## Enllaços externs

* Die Linke (alemany)